jkorsvik/nowiki_second_scrape_merged huggingface dataset:
Þóra Arnórsdóttir

Þora Arnórsdóttir (født 18. februar 1975) er en islandsk nyhetsredaktør og var kandidat til presidentvalget på Island 30. juni 2012. 
Hun arbeider som journalist og nyhetsredaktør for Islands statlige kringkastingsselskap Ríkisútvarpið. 4. april 2012 annonserte hun at hun utfordret sittende president Ólafur Ragnar Grímsson som kandidat til presidentvalget. I en periode ledet hun meningsmålingene. 26. april svarte hele 49 % at de ville stemme på henne, men oppslutningen sank frem mot valget, der hun oppnådde 33,16 % av stemmene og tapte mot Grímsson.Þora har en bachelorgrad i filosofi fra Háskóli Íslands, og en mastergrad i internasjonal økonomi og utviklingsøkonomi fra Johns Hopkins University Paul H. Nitze School of Advanced International Studies i Washington, D.C., USA og Bologna, Italia.Hun har tre barn sammen med sin mann, Svavar Halldórsson.


== Referanser ==


== Eksterne lenker ==
Offisielt nettsted
USS «America» (CV-66)

USS «America» var et amerikansk hangarskip i Kitty Hawk-klassen.
Skipet ble satt i tjeneste 23. januar 1965 og har blant annet gjennomført oppdrag i forbindelse med Vietnamkrigen og Gulfkrigen.
USS «America» ble tatt ut av tjeneste i 1996 etter 31 år i tjeneste.
DV (avis)

DV (tidligere Dagblaðið Vísir) er en islandsk avis som publiseres av medieselskapet 365 prentmiðlar. Avisen har idag tabloidformat.
DV ble etablert i 1981 gjennom sammenslåingen av avisene Vísir, grunnlagt i 1910 og Dagblaðið, grunnlagt 1975. I 2003 gikk avisen konkurs, men ble overtatt av nye eiere. I 2006 gikk avisen over til ukentlig distribusjon, men i 2007 ble den igjen utgitt som dagsavis fire dager i uken. I 2010 hadde avisen rundt 150 000 lesere i uka.


== Referanser ==


== Eksterne lenker ==
(is) Offisielt nettsted 
(is) Offisielt nettsted
Adansi North District

Adansi North er et distrikt i regionen Ashanti i Ghana. Distriktet grenser til Amansie East Distrikt i nord, til Adansi South Distrikt i øst, til Abuasi Municipal Distrikt i sør og til Amansie Central Distrikt i vest. Distriktets administrasjonssenteret er Fomena. 


== Byer med mer enn 5000 innbyggere ==


== Eksterne lenker ==
Statoids
Ghanadistricts.com
Kevin Durand

Kevin Serge Durand (født 14. januar 1974 i Thunder Bay) er en canadisk skuespiller. Durand er kjent for å være en god karakterskuespiller, og har spilt biroller i en rekke kjente filmer gjennom årene.


== Karriere ==
Kevin Durand spilte sin første rolle i en større film i dramakomedien Mystery, Alaska (1997), som hadde Russell Crowe i hovedrollen. I komedien Austin Powers – Spionen som spermet meg (1999) spilte han mot en annen canadier, Mike Myers, og Heather Graham. Han fulgte opp med thrilleren The Butterfly Effect (2004), som har Ashton Kutcher og Amy Smart i hovedrollene. I actionfilmen Smokin' Aces (2006) spiller han en av mange som vil ta livet av illusjonisten Buddy Israel. Durand er også med i  motorsykkelfilmen Wild Hogs (2007) med John Travolta og Tim Allen. I 3:10 to Yuma (2007) spiller han en innleid kjeltring.
Han dukker opp i X-Men Origins: Wolverine (2009) som en kriminell superskurk, samt sidekicken Little John i Robin Hood (2010). Han portretterte hovedantagonisten Mogadorian Commander i I Am Number Four (2011), før han spilte mot Hugh Jackman i robotboksefilmen Real Steel (2011).
I 2013 spilte han en viktig birolle i kritikerroste Fruitvale Station. Han spiller senere i 2013 i Harald Zwarts fantasyfilm The Mortal Instruments: City of Bones. Han har også fått en rolle i Darren Aronofskys Noah, som kommer i 2014.
Durand har også spilt i TV-serier som Akutten, Stargate SG-1, Dark Angel, Tarzan, CSI: Crime Scene Investigation, The Dead Zone, CSI: Miami og Lost.


== Utvalgt filmografi ==


=== Filmer ===


=== Fjernsyn ===


== Referanser ==


== Eksterne lenker ==
(en) Kevin Durand på Internet Movie Database 
(sv) Kevin Durand i Svensk Filmdatabas 
(da) Kevin Durand på Scope 
(fr) Kevin Durand på Allociné 
(en) Kevin Durand på AllMovie 
(en) Kevin Durand hos The Movie Database
Flolangen

Flolangen er en innsjø 190 meter over havet i Nes kommune, Viken, øverst i Haldenvassdraget. Vannet har utløp i sørenden gjennom en kort elv ned til Øysjøen og videre til Floen (også kalt Ulviksjøen).
Vannet var tidligere regulert med en trekistedam opp til 191,36 moh av hensyn til tømmerfløtingen. Dammen var eid av gården Kjuus ved Årnes, Saugbrugsforeningen og Nes kommune med 1/3 hver. Det ble krevet damavgift under fløtingen. Siste gang det ble fløtet fra Flolangen var i 1923, og dammen ble revet i 1944.
Langs østsiden av vannet går Dragsjøvegen mellom Kjusmoen i Nes og Floen/Ulviksjøen i Aurskog-Høland.


== Referanser ==
Slaget ved Ubagall

Slaget ved Ubagall var et slag under den nordiske tjuefemårskrigen som ble utkjempet 16. mars 1571 mellom svenske og russiske tropper. En svensk styrke under ledelse av Karl Henriksson Horn overrasket livlenderen Tiesenhusens styrke, som ble fullstendig utslettet.
I august 1570 angrep russiske tropper under den danske hertug Magnus, som tjenestegjorde for tsar Ivan IV, byen Reval med 25 000 mann. Angrepet mislyktes og noen hjelp fra den danske marinen fikk de ikke. Da svenskene i Reval i februar 1571 mottok et brev med opplysninger om at Sverige og Danmark hadde inngått fredsavtale utførte de et vellykket angrep. Hertug Magnus brente 16. mars leiren sin og marsjerte derfra. Samtidig brøt Tiesenhusen beleiringen av Weissenstein. Karl Horn angrep og overrasket med 300 mann Tiesenhusens styrke ved byen Ubagall utenfor Weissenstein. Tiesenhusen mistet hele styrken sin og mesteparten av byttet sitt.


== Referanser ==


== Kilder ==
Sundberg, Ulf: Svenska krig 1521-1814, s. 76-77, Hjalmarson & Högberg Bokförlag, Stockholm 2002, ISBN 91-89660-10-2
Semjon Golubev

Semjon Golubev (født 19. januar 1990) er en russisk friidrettsutøver som konkurrerer i sprint.


== Karriere ==
Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Sergej Petukhov, Valentin Krugljakov og Vladislav Frolov.


== Referanser ==


== Eksterne lenker ==
(en) Semen Golubev – World Athletics
Ari Trausti Guðmundsson

Ari Trausti Guðmundsson (født 3. desember 1948 i Reykjavík) er en islandsk filosof, geolog og skribent. Han var også kandidat til presidentvalget på Island 30. juni 2012.Ari Trausti Guðmundsson gikk ut fra Menntaskólinn í Reykjavík i 1968, og studerte deretter forspjallsvísindi, en blanding av psykologi og filosofi ved Háskóli Íslands. Etter avsluttende eksamen i 1972, dro han til Norge og tok cand.mag. i geofysikk ved Universitetet i Oslo, før han fortsatte studiene i geografi ved Háskóla íslands 1983–84.
Frem til 1987 arbeidet Ari Trausti som henholdsvis journalist, lærer og reiseguide. Siden har han arbeidet som frilanser, konsulent og foredragsholder, laget tv- og radio-programmer og arbeidet som skribent. Han har skrevet en rekke bøker om geologi, vulkanologi, astronomi, miljøvern, og islandsk natur. 
I 2002 utga han novellesamlingen Vegalínur, som ble belønnet med Halldór Laxness litteraturpris samme år.Politisk har han en bakgrunn fra venstresiden. I perioden 1973–1985 var han engasjert i Kommúnistaflokkur Íslands (m-l) og Alþýðubandalagið.


== Referanser ==
Vesoul

Vesoul er en kommune i departementet Haute-Saône i regionen Bourgogne-Franche-Comté øst i Frankrike. Vesoul er prefektur i departementet.


== Referanser ==


== Eksterne lenker ==
Offisielt nettsted 
(en) Vesoul – kategori av bilder, video eller lyd på Commons 
(en) Vesoul – galleri av bilder, video eller lyd på Commons 
Kommunedata INSEE
Gao Xuefeng

Gao Xuefeng (kinesisk: 高雪峰, født 22. mars 1980 i Harbin, Heilongjiang i Kina) er en kinesisk skøyteløper som deltok under Vinter-OL 2006 i Torino og Vinter-OL 2010 i Vancouver. Han er kinesisk allroundmester i 2004 og 2005 samt på enkeltdistanse 5 000 m i 2005.


== Sammenlagt i Verdenscupen ==
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.


== Personlige rekorder ==


== Referanser ==


== Eksterne lenker ==
(en) Gao Xuefeng – Olympics.com 
(en) Gao Xuefeng – Olympic.org 
(en) Gao Xuefeng – Olympedia 
(en) Gao Xuefeng – Sports-Reference (OL-resultater – arkivert) 
(cn) Gao Xuefeng – Kinas olympiske komité 
(en) Gao Xuefeng – Speedskatingbase.eu 
(en) Gao Xuefeng – SpeedSkatingNews.info 
(en) Gao Xuefeng – SpeedSkatingStats.com 
(en) Gao Xuefeng – TheSports.org 
(en) Gao Xuefeng på Jakub Majerski's Speedskating database (Adelskalender distanser og sammenlagt)
(en) Gao Xuefeng på ISU sine nettsider. (distanseresultater)
(en) Gao Xuefeng på SpeedskatingResults.com (personlige rekorder og resultater)
(en) Gao Xuefeng Arkivert 22. desember 2015 hos Wayback Machine. på SportNavigator.nl (personlige rekorder og info)
(nl) Gao Xuefeng på Effesport.nl (noen resultater)
(en) Gao Xuefeng på NBC Olympics 2010
(en) Gao Xuefeng på BBC Sport Olympics 2010
(en) Gao Xuefeng på Yahoo Sports Olympics 2006 og for 2010
Gao Xuefeng på www.torino2006.itBilder(en) Bilder av Gao Xuefeng på SpeedSkatingPhotos.info/DesgPhoto.com
Slaget ved Dorpat

Slaget ved Dorpat, eller beleiringen av Dorpat, ble gjennomført av russiske styrker under Boris Sjeremetev (23 000 mann) i juni-juli 1704. Byen ble forsvart av en 5 000 mann sterk svensk garnison under Carl Gustaf Skytte.


== Beleiringen ==
Kvelden den 4. juni 1704 dukket fortroppen til feltmarskalk Sjeremetev opp ved Dorpat, som var svakt befestet. Jordvollene omkring byen var ennå ikke ferdig. Festningen hadde 84 kanoner, 18 bombekastere, 6 haubitser og 16 mindre kanoner.
8. juni nådde den russiske hovedstyrken byen. Beleiringen ble gjennomført av fem dragonregiment med en total styrke på 4 975 mann, og seks infanteriregiment med i alt 5 702 mann. De førte med seg 55 kanoner og 159 artillerisoldater. Totalt hadde den russiske styrken over 21 000 mann.
Russerne startet å bombardere festningen den 10. juni. De russiske batteriene ble satt ut på begge sider av elva Emajõgis (russisk Amovzji). 3. juli kom brått Peter den store til den russiske armeen og overtok i praksis kommandoen. 6. og 7. juli skjøt russerne mot den «Russiske porten» fra 24 kanoner og 11 bombekastere, og ødela tårnet over den.


== Stormingen ==

Stormingen av festningen startet natten mellom 12. og 13. juli etter et massivt artilleriangrep, eller «ildfesten» som Peter den store kalte det. Gjennom hullet som hadde oppstått i muren, strømmet det russiske infanteriet inn og tok de viktigste festningsverkene. Til tross for den håpløse situasjonen, kjempet de svenske styrkene desperat, og de la først ned våpnene sine etter ti timers kamp.
Som et hederstegn for motet garnisonen hadde vist, lot Peter den store de svenske soldatene få gå fri fra festningen. De fikk med seg en måneds forsyninger, og vogner til å transportere ut eiendelene sine. Offiserene fikk kårdene sine igjen. Deler av kapitulasjonsvilkårene ble derimot brutt av russerne. Sikkerhetsvaktene for deler av de svenske troppene plyndret svenskene for alt de eiet, slik at «de til slutt bare stod igjen i skjortene».


== Ettervirkning ==
Under stormingen tapte russerne 700 mann, mens svenskene tapte omkring 2 000 soldater. Dette var ganske dyrekjøpt for svenskene som under en lang krig hadde vunnet store seirer mot en langt større russisk arme enn dette. Tsaren forlot Dorpat og å fortsette til beleiringen av Narva.


== Litteratur ==
Nikolaj A. Sjefov, "Samyje znamenityje vojny Rossii", Moskva, förlaget Vetje, 1999. ISBN 5-7838-0539-4
Nikolaj A. Sjefov, "Bitvy Rossii", Moskva, förlaget AST, 2002, ISBN 5-17-010649-1
E.V. Tarle, "Severnaja vojna i sjvedskoje nasjestvije na Rossiju", Moskva, förlaget AST, 2002, ISBN 5-17-014249-8


== Referanser ==


== Eksterne lenker ==
Russian Army at Dorpat 1704
Bessastaðir

Bessastaðir er den islandske presidentboligen. Boligen ligger i Álftanes, ikke langt fra hovedstaden Reykjavík.
Ifølge arkeologiske utgravninger skal plassen ha vært bebodd siden før 1000-tallet. På 1200-tallet hadde Snorre Sturlason en av sine gårder der. Etter drapet på Sturlason i 124, falt eiendommen under kong Håkon Håkonsson og i middelalderen fungerte den som boplass for de øverste norske tjenestemennene i landet, og videre på 1600-tallet for de danske. Dagens hovedbygning ble først oppført i 1761–66. Mellom 1805 og 1846 var Bessastaðir et skolehus der mange av Islands mest kjente personer studerte. I 1867 ble den overtatt av poeten Grímur Thomsen, som bodde der i nesten to årtier.I 1940 kjøpte Sigurður Jónasson Bessastaðir bygget og donerte det i 1941 til den islandske regenten, og siden 1944 har det fungert som residens for den islandske presidenten.


== Bildegalleri ==

		
		
		
		


== Referanser ==
Svarte Pantere

Svarte Pantere er et norsk kriminaldrama og ungdomsfilm fra 1992 regissert av Thomas Robsahm. Filmen handler om en gruppe unge og idealistiske dyrevernaktivister som kaller seg «Svarte Pantere». De bor sammen i et kollektiv på landet og driver ulovlige aktivisme på natta. Til slutt blir de tatt av politiet, og myndighetene bruker saken for å sverte både dem og saken mest mulig. De ledende rollene spilles av Henrik Mestad, Anneli Drecker, Bjarte Hjelmeland, Guro Sibeko, Bettina Banoun og Bjørn Sundquist.


== Om filmen ==
Svarte pantere fikk terningkast fire både av VG, Arbeiderbladet og Dagbladet, mens Aftenposten gav den tre.


== Rollebesetning ==
Anneli Drecker (Sonia)
Henrik Mestad (Marius)
Lars Eilert Arentz-Hansen
Bettina Banoun (Bettina)
Martin Bjørnersen (Roger)
Jan Grønli (Pelsbonde)
Bjarte Hjelmeland (Erik)
Aamund Johannesen (veterinær)
Lasse Kolsrud (forsvarsadvokaten)
Christine Elise Robsahm (Kristin)
Guro Sibeko (Lise)
Bjørn Sundquist (Politietterforsker)
Jan Fredrik Varden (Aktor)


== Referanser ==


== Eksterne lenker ==
(en) Svarte Pantere på Internet Movie Database 
(no) Svarte Pantere i Nasjonalbibliotekets filmografi 
(no) Svarte Pantere hos Filmfront 
(sv) Svarte Pantere i Svensk Filmdatabas 
(nl) Svarte Pantere på MovieMeter 
(en) Svarte Pantere på AllMovie
Bjørknessjøen

Bjørknessjøen er en innsjø 198 meter over havet, helt sørøst i Nes kommune, Viken. Etter oppdemming av Viksjøen i Aurskog-Høland i forbindelse med tømmerfløting, henger denne sammen med Bjørknessjøen via Sundet der kommunegrensa går. En liten del av Bjørknessjøen ligger også i Aurskog-Høland. Bjørknessjøen-Viksjøen har et samlet areal på 3,84 km², hvorav Bjørknessjøen utgjør rundt 2,8 km².
Sjøen får tilsig fra Nettmangen i nord på grensa mot Sør-Odal kommune i Hedmark, og via Handsjøåa fra Romsjøen og Handsjøen i nordvest. Utløpet går fra Viksjøen via Mangenelva til Mangen.
Langs nordsiden av vannet går fylkesvei 479 fra Årnes til Bjørknes bru.


== Se også ==
Liste over innsjøer i Akershus


== Referanser ==
Caifanes

Caifanes er en meksikansk rockegruppe, en av de viktigste i meksikansk rocks historie. Den ble danna i 1987 av to av de gjenværende medlemmene av Las Insólitas Imágenes de Aurora, samt to nye musikere. Vokalisten var Saúl Hernández. Gruppa ble oppløst i 1995, og Hernández og et av de andre medlemmene danna bandet Jaguares samme år. I 2011 ble Caifanes samla igjen.


== Medlemmer ==
Saúl Hernández (siden 1987; vokalist og andregitar)
Alfonso André (siden 1987; trommer og andrevokalist)
Alejandro Marcovich (siden 1989; førstegitar)
Diego Herrera (siden 1987; keyboard og synthesizer)
Sabo Romo (siden 1987; bass)


== Diskografi ==
Caifanes (1988)
Caifanes II (1990)
El Silencio (1992)
El Nervio del Volcán (1994)


== Eksterne lenker ==
Offisielt nettsted 
(en) Caifanes – kategori av bilder, video eller lyd på Commons 
(en) Caifanes på Apple Music 
(en) Caifanes på Discogs 
(en) Caifanes på MusicBrainz 
(en) Caifanes på Spotify 
(en) Caifanes på Songkick 
(en) Caifanes på Last.fm 
(en) Caifanes på AllMusic 
Caifanes på Twitter 
Caifanes på Instagram
Aventura (musikkgruppe)

Aventura var en bachatagruppe fra The Bronx i New York City i USA. Den ble etablert i 1994 av Anthony Santos, Henry Santos, Lenny Santos og Max Santos, hvorav tre er fra The Bronx og én er født og oppvokst i Den dominikanske republikk. De slo gjennom i 1999, ved å blande den tradisjonelle, dominikanske bachatarytmen med hiphop og R&B, og har blitt en av tidenes mestselgende grupper innen bachata-sjangeren. Sangene deres er hovedsakelig på spansk, med innslag av engelsk. Låten «Obsesión» ble en verdenshit i 2002. Gruppa ble midlertidig oppløst i 2011, men planlegger å fortsette i 2013.


== Diskografi ==


=== Studioalbum ===
Generation Next (2000)
We Broke the Rules (2002)
Love & Hate (2003)
God's Project (2005)
The Last (2009)


=== Konsertalbum ===
Unplugged (2004)
K.O.B. Live (2006)
Kings of Bachata: Sold Out at Madison Square Garden (2007)


== Eksterne lenker ==
(en) Aventura (band) – kategori av bilder, video eller lyd på Commons 
(en) Aventura på Apple Music 
(en) Aventura på Discogs 
(en) Aventura på MusicBrainz 
(en) Aventura på SoundCloud 
(en) Aventura på Spotify 
(en) Aventura på Songkick 
(en) Aventura på AllMusic 
Aventuras Facebook-side
Aventuras Myspace-side
San Ignacio (provins)

San Ignacio er en provins i regionen Cajamarca i det nordlige Peru. Den grenser til nabolandet Ecuador i nord, til regionen Amazonas i øst, til provinsen Jaén i sør og til regionen Piura i vest. Provinshovedstaden er San Ignacio de la Frontera.


== Politisk inndeling ==
Provinsen er delt inn i 7 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
San Marcos (provins)

San Marcos er en provins i regionen Cajamarca i det nordlige Peru. Den grenser til provinsen Celendín i nord, til regionen La Libertad i øst, til provinsen Cajabamba i sør og til provinsen Cajamarca i vest. Provinshovedstaden er San Marcos.


== Politisk inndeling ==
Provinsen er delt inn i 7 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
San Miguel (provins)

San Miguel er en provins i regionen Cajamarca i det nordlige Peru. Den grenser til provinsene Santa Cruz og Hualgayoc i nord, til provinsen San Pablo i øst, til provinsen Contumazá i sør og til regionene Lambayeque og La Libertad i vest. Provinshovedstaden er San Miguel de Pallaques.


== Politisk inndeling ==
Provinsen er delt inn i 13 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
San Pablo (provins)

San Pablo er en provins i regionen Cajamarca i det nordlige Peru. Den grenser til provinsen Hualgayoc i nord, til provinsen Cajamarca i øst, til provinsen Contumazá i sør og til provinsen San Miguel i vest. Provinshovedstaden er San Pablo.


== Politisk inndeling ==
Provinsen er delt inn i 4 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
Santa Cruz (provins i Peru)

San Pablo er en provins i regionen Cajamarca i det nordlige Peru. Den grenser til provinsen Chota i nord, til provinsen Hualgayoc i øst, til provinsen San Miguel i sør og til regionen Lambayeque i vest. Provinshovedstaden er Santa Cruz de Succhabamba.


== Politisk inndeling ==
Provinsen er delt inn i 11 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
Niels-Henrik Kolderup

Niels-Henrik Kolderup (født 31. januar 1898 i Bergen, død 2. januar 1971 samme sted) var en norsk professor i geologi og høyrepolitiker.Han studerte ved Krigsskolen 1916-17 og ble ansatt ved Bergens Museum i 1919, der faren Carl Fredrik Kolderup var professor.  Etter en del forskning fikk Niels-Henrik sin dr.philos. i 1928. Han ble i 1939 utnevnt til professor samme sted, det året faren gikk av som professor. Med faren ga han i 1940 ut Geology of the Bergen Arc System.
I det militære hadde han blitt sekondløytnant 1918, premierløytnant 1925 og kaptein i 1935, ett år før han
ved den nye Handelshøyskolen i Bergen ble engasjert som foreleser. Han ble arrestert under den andre verdenskrig, og satt først på Grini i 1941, så tre år i tyske konsentrasjonsleire (Natzweiler), lammet fra livet og ned.Etter kirgen fortsatte han i sitt professorat, og han ledet komiteen som utredet loven for det nye Universitetet i Bergen. Det ble mye styr da han gikk inn for at studenter skulle få møterett i fakultetsrådet, noe de fikk. Han  ble i 1948 innvalgt i Det Norske Videnskaps-Akademi såvel som æresmedlem i Geological Society of London. Dette var det året museet inngikk som en del av det nye Universitetet i Bergen. Kolderup var dekan ved det matematisk-naturvitenskapelige fakultetet i disse første årene 1948–53. Han var redaktør for Norsk geologisk tidsskrift 1952–64.  Han ga seg i 1969 etter å ha mottatt St. Olavs Orden i 1967. Hans etterfølger i professoratet ble briten Brian Sturt (1933–2000).
Kolderup var med i Høyres sentralstyre fra 1934 til 1950. Fra 1945 til 1953 var han vararepresentant for Høyre på Stortinget. Ellers hadde han en lang rekke verv lokalt og nasjonalt. Han var sønn av professor i geologi ved Bergens Museum, Carl Fredrik Kolderup (1869–1942) og Kitty Pedersen (1871–1961). Han giftet seg i 1928 med Else Krabbe (1900-1994)  De var bosatt i Olaf Ryes vei 17 i en sveitservilla de kjøpte i 1930,


== Referanser ==


== Eksterne lenker ==
(no) Niels-Henrik Kolderup hos Stortinget 
(no) Niels-Henrik Kolderup hos Norsk senter for forskningsdata
Franklin Chang-Díaz

Franklin Chang-Díaz (født 5. april 1950 i San José i Costa Rica) er en costaricansk-amerikansk ingeniør, fysiker og tidligere astronaut. Han har vært sju ganger i verdensrommet, noe som gjør han til det mennesket som har vært flest ganger i rommet, sammen med Jerry L. Ross. Changs første tur var med NASAs STS-61-C i 1986, og han ble da den tredje latinamerikaneren i rommet. 4. mai 2012 fikk han plass i Hall of Fame på John F. Kennedy Space Center i Florida.Chang ble født og vokste opp i San José i Costa Rica. Etter å ha fullført barneskolen, flytta han og familien til USA. Han tok seinere en Bachelor of Science i ingeniørkunst og en doktorgrad i plasmafysikk ved Massachusetts Institute of Technology. Han ble astronautkandidat hos NASA i 1980.


== Referanser ==


== Eksterne lenker ==
(en) Franklin Chang-Diaz – kategori av bilder, video eller lyd på Commons 
(en) Franklin Ramon Chang-Diaz – galleri av bilder, video eller lyd på Commons 
(en) Franklin Chang-Díaz på Internet Movie Database 
(en) Franklin Chang-Díaz hos The Movie Database